
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1435 

22 Οκτωβρίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία "Αρχοντικόν Σύρμου (Ζήγρα) Ελλη- 


νοπύργου Καρδίτσης" και κύρωση του οργανισμού 

αυτού. 1 

Κύρωση του κανονισμού απονομής του καταλειφθέ- 
ντος στο Πανεπιστήμιο Αθηνών ως κεφάλαιο αυτο¬ 
τελούς διαχείρισης κληροδοτήματος με την επω¬ 
νυμία "Καυτατζόγλειο Βραβείο". 2 

ΑΠΟΦΑΣΕΙΣ 


Αναδιάρθρωση και μετατροπή των αμπελουργικών 
εκτάσεων στην Ελλάδα βάσει του Καν. (Ε.Κ) 
1493/99του Συμβουλίου. 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία "Αρχοντικόν Σύρμου (Ζήγρα) Ελληνοπύρ- 
γου Καρδίτσης" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 18823/11.12.1998 πράξη της συμβολαιο¬ 
γράφου Ζαφειρίας Παν. Σουρή, όπως τροποποιήθηκε με 
τις αριθμ. 19064/8.2.1999, 19834/14.9.1999, 20922/ 
30.5.2000 και 21270/31.8.2000 πράξεις της ιδίας συμβο¬ 
λαιογράφου, με την οποία ο Θεόδωρος Σιούφας του Βα¬ 
σιλείου και λοιποί συνιδρυτές σύστησαν κοινωφελές 
ίδρυμα με την επωνυμία "Αρχοντικόν Σύρμου (Ζήγρα) Ελ- 
ληνοπύργου Καρδίτσης", και με έδρα τον Ελληνόπυργο 
Καρδίτσης. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του Αστι¬ 
κού Κώδικα καιγ) 108 και 110 του Αστικού Κώδικα. 

3. Τις από 10/15.3.1999, 17/3.5.1999, 3/17.1.2000, 4/ 
24.1.2000, 21 /26.6.2000 και 28/2.10.2000 γνωμοδοτήσεις 
του Συμβουλίου Εθνικών Κληρ/των. 


4. Την αριθμ. 10393386/441/Α0006/21.4.2000 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στον Υφυ¬ 
πουργό Οικονομικών (ΦΕΚ571 τ.Β'). 

Με πρόταση των Υπουργών Εθνικής Παιδείας και Θρη¬ 
σκευμάτων και Πολιτισμού και του Υφυπουργού Οικονο¬ 
μικών αποφασίζουμε: 

Άρθρο μόνο 

1. Εγκρίνουμε τη σύσταση κοινωφελούς ιδρύματος με 
την επωνυμία "Αρχοντικόν Σύρμου (Ζήγρα) Ελληνοπύρ- 
γου Καρδίτσης" η οποία έγινε από τον Θεόδωρο Σιούφα 
του Βασιλείου και λοιπούς συνιδρυτές με την αριθμ. 
18823/11.12.1998 πράξη της συμβολαιογράφου Ζαφει¬ 
ρίας Παν. Σουρή όπωςτροποποιήθηκε και συμπληρώθηκε 
με τις 19064/8.2.1999, 19834/14.9.1999, 20922/30.5.2000 
και 21270/31.8.2000 πράξεις της ιδίας συμβολαιογράφου. 
Το ίδρυμα τούτο αποτελεί Νομικό Πρόσωπο Ιδιωτικού Δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Πολιτισμού και διέπεται από τις διατάξεις της συστατι¬ 
κής του πράξης, του παρακάτω Οργανισμού, του Α.Ν. 
2039/39 και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου. 

2. Κυρώνουμε τον Οργανισμό διοίκησης και διαχείρισης 
του Ιδρύματος τούτου, που αποτελείται από δεκατρία 13 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "Αρχοντικόν Σύρμου (Ζήγρα) Ελληνο- 
πύργου Καρδίτσης" 

Άρθρο 1 

Νομική Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "Αρχοντικόν 
Σύρμου (Ζήγρα) Ελληνοπύργου Καρδίτσης" που συστή- 
θηκε από τον Θεόδωρο Σιούφα και λοιπούς συνιδρυτές με 
την αριθμ. 18823/11.12.1998 πράξη της συμβολαιογρά¬ 
φου Ζαφειρίας Παν. Σουρή, όπως τροποποιήθηκε με τις 
αριθ. 19064/8.2.1999, 19834/14.9.1999, 20922/30.5.2000 
και 21270/31.8.2000 πράξεις της ιδίας συμβολαιογράφου, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του 

παρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρατου ιδρύματος είναι ο Ελληνόπυργος Καρδίτσης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2. 

Σκοπός 

Σκοπός του ιδρύματος είναι: 

α) Η διαφύλαξη και συντήρηση του Αρχοντικού Σύρμου 
(Ζήγρα) του Ελληνόπυργου Καρδίτσης, ως αρχιτεκτονι¬ 
κού μνημείου του νεωτέρου λαϊκού ελληνικού πολιτισμού 
υψίστης αξίας για την πολιτιστική κληρονομιά του Ελλη- 
νοπύργου και της γενικωτέρας περιοχής της Θεσσαλίας 
και η αξιοποίηση και χρήση του στα πλαίσια των σκοπών 
του Ιδρύματος (ως ξενώνα, λαογραφικού μουσείου ή συ- 
νεδριακού κέντρου). 

β) Η προς τον σκοπό της διαφυλάξεως και συντηρήσε- 
ως του εν λόγω Αρχοντικού αποκατάσταση του ιδίου του 
κτιρίου και των εσωτερικών του χώρων καθώς και του πε¬ 
ριβάλλοντος χώρου στην αρχική του μορφή με απόλυτο 
και αυστηρό σεβασμό του αρχιτεκτονικού, ιστορικού και 
πολιτιστικού χαρακτήρος του. 

γ) Η συλλογή, συντήρηση, διαφύλαξη παραδοσιακών 
οικιακών αντικειμένων καιλειτουργικών στοιχείωντων κα¬ 
τοικιών και των άλλων στοιχείων της κοινωνικής ζωής (κα¬ 
φενείου, σχολείου, εκκλησίας) του Ελληνοπύργου καιτης 
εν γένει περιοχής καθώς και γεωργικών και κτηνοτροφι- 
κών εργαλείων και λοιπών βοηθημάτων και συνέργων 
προς τον σκοπό της αναπλάσεως και διατηρήσεως της 
ιστορικής μνήμης των παραδοσιακών λειτουργιών της 
κοινωνικής και οικογενειακής ζωής του χωριού και της εν 
γένει περιοχής. 

δ) Η ανάδειξη του Αρχοντικού Σύρμου (Ζήγρα) σε πρό¬ 
τυπο για την αρχιτεκτονική παραδοσιακή ανάπλαση των 
παλαιών οικοδομημάτων του Ελληνοπύργου και την 
εντεύθεν άσκηση επιρροής για τον γενικότερο σεβασμό 
του αρχιτεκτονικού χαρακτήρος του χωριού. 

ε) Η έρευνα, συλλογή, παραγωγή και διοχεύτεση πολιτι¬ 
στικών, επιστημονικών και κοινωνικών στοιχείων και πλη¬ 
ροφοριών που σχετίζονται με την ιστορία και την οικονομι¬ 
κή, κοινωνική, ιστορική και πολιτιστική εξέλιξη του Ελληνο- 
πύργου και της ευρύτερης περιοχής των Αγράφων. 

στ) Η υποστήριξη πρωτοβουλιών για την υλοποίηση 
δραστηριοτήτων που σκοπεύουν στη διάδοση των Γ ραμ¬ 
μάτων καιτων Τεχνών και την πολιτιστική προβολή της πε¬ 
ριοχής των Αγράφων. 

ζ) Η διοργάνωση τοπικών, εθνικών και διεθνών συνε¬ 
δρίων, σεμιναρίων, ημερίδων, διαλέξεων κλπ. πάνω σε 
ιστορικά, πολιτιστικά και λοιπά συναφή θέματα καθώς και 
οιονδήποτε άλλων εκδηλώσεων που βοηθούν στην ανά¬ 
πτυξη της κοινωνικής και πολιτιστικής υποδομής της πε¬ 
ριοχής του Ελληνοπύργου, του (τέως) Δήμου Ιθώμης και 
των Αγράφων. 

η) Η έκδοση εντύπων και γενικώς η καθ’ οιονδήποτε 
τρόπο διοχέτευση του πληροφοριακού υλικού που ανα- 
φέρεται σε θέματα σχετικά με την τοπική παράδοση και 
ανάπτυξη. 

θ) Η χορήγηση υποτροφιών σε σπουδαστές/φοιτητές 


που προέρχονται ή κατάγονται από τον Ελληνόπυργο 
Καρδίτσης και επιδίδονται σε συναφή με τους σκοπούς 
του Ιδρύματος αντικείμενα. 

ι) Η παντός είδους συνεργασία με αντίστοιχα Ιδρύματα 
του εσωτερικού και εξωτερικού, εταιρείες, ινστιτούτα πα¬ 
νεπιστήμια ή άλλους φορείς για την επίτευξη των σκοπών 
του Ιδρύματος καθώς και κάθε άλλη ενέργεια που ήθελε 
κριθεί πρόσφορη από το Διοικητικό Συμβούλιο του Ιδρύ¬ 
ματος, πάντοτε εντός των πλαισίων και σύμφωνα με το 
πνεύμα της εκάστοτε ισχυούσης για τα κοινωφελή ιδρύ¬ 
ματα ελληνικής νομοθεσίας. 

Άρθρο 3 

Μέσα προς επίτευξιν των σκοπών 

1. Το Ίδρυμα για να επιτύχει τους ανωτέρω αναφερομέ- 
νους σκοπούς αυτού και για να αξιοποιήσει κατά τον κα¬ 
λύτερο δυνατό τρόπο τους υλικούς και πνευματικούς του 
πόρους θα: 

α) οργανώνει πολιτιστικές και λοιπές συναντήσεις, σε¬ 
μινάρια, συνέδρια, ημερίδες, εκθέσεις και εκδηλώσεις εν 
γένει στον Ελληνόπυργο, σε άλλες πόλεις ή χωριά της Ελ¬ 
λάδος καθώς και στο εξωτερικό, 
β) συνεργάζεται με αντίστοιχα Ιδρύματα του εσωτερι¬ 
κού και του εξωτερικού, με υπηρεσίες και οργανισμούς 
της Ελλάδος ή του εξωτερικού καθώς και υπηρεσίες της 
Ευρωπαϊκής Ενώσεως, με επιχειρήσεις, διακρατικούς ή 
διεθνείς οργανισμούς, ενώσεις και κάθε άλλο φορέα, ιδιω¬ 
τικό ή δημόσιο με παρεμφερή σκοπό ή ενδιαφερόμενο για 
τους σκοπούς και τις δραστηριότητες του Ιδρύματος, 
γ) αναλαμβάνει για λογαριασμό των προαναφερομένων 
την πραγματοποίηση προγραμμάτων σύμφωνα με τις 
εκάστοτε συμφωνίες, 

δ) συμμετέχει σε εθνικά, ευρωπαϊκά και διεθνή δίκτυα 
με παρεμφερείς δραστηριότητες, 
ε) δέχεται χρηματοδοτήσεις, δωρεές και οικονομικές ενι¬ 
σχύσεις από φορείς του εσωτερικού και του εξωτερικού 
που θα ήθελαν να συμβάλλουν στο έργο του Ιδρύματος, 
στ) εξασφαλίζει την απόκτηση, λειτουργία, συντήρηση 
και βελτίωση των απαιτουμένων εγκαταστάσεων και του 
λοιπού εξοπλισμού του Αρχοντικού Σύρμου (Ζήγρα) που 
είναι απαραίτητα στα πλαίσια των σκοπών και των δρα¬ 
στηριοτήτων του Ιδρύματος, 
ζ) παράγει ή συμμετέχει στην παραγωγή και διάδοση 
των προϊόντων που προκύπτουν από τις δραστηριότητες 
του, όπως βιβλία, νίάθο-ταινίες, έντυπα, δελτία, περιοδι¬ 
κά, βραβεία κ.α., 

η) αναζητεί και αναθέτει την εκτέλεση ορισμένων εργα¬ 
σιών σε άλλους φορείς με συγκεκριμένες συμφωνίες, 
θ) φροντίζει για την ύπαρξη πλήρους και σύγχρονης 
υποδομής για τις δραστηριότητες του Ιδρύματος, 
ι) διορίζει ειδικές επιτροπές διαχείρισης των επιμέρους 
τομέων δράσεως του Ιδρύματος. 

2. Επίσης, στα μέσα εντάσσεται κάθε νόμιμη δραστη¬ 
ριότητα για την επίτευξη των σκοπών του Ιδρύματος κατά 
την κάθε φορά απεριόριστη επιλογή και ιεράρχηση προ¬ 
τεραιοτήτων και αναγκών από το Δ.Σ. του ιδρύματος. 

Άρθρο 4 

Περιουσία - Πόροι 

1. Περιουσία του ιδρύματος αποτελούν: 
α) Το Αρχοντικό Σύρμου (Ζήγρα) κατά ποσοστό συνι- 
διοκτησίας 710/960 του όλου ακινήτου. 

β) Χρηματικό ποσό 8.000.000 δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 5 
Διοίκηση 

1. Το ίδρυμα διοικείται τουλάχιστον από 7μελές Διοικη¬ 
τικό Συμβούλιο. 

Μέλη του πρώτου Διοικητικού Συμβουλίου ορίζονται οι 
ακόλουθοι: 

α) Χαρίκλεια Κων/νου Σύρμου 

β) Σπυρίδων Δημητρίου Σύρμος 

γ) Φυλακτία Νικολάου Καρατώλου - Κοτρώτσιου 

δ) Αλεξάνδρα - Ελένη Γ. Κωτούλα - Λάππα 

ε) Στέφανο Γεωργίου Μακρή 

στ) Παύλο Βασιλείου Σιούφα 

ζ) Βασίλειο Κων/νου Νάσια. 

Από τα παραπάνω μέλη τα δύο (2) πρώτα θα είναι ισό¬ 
βια, ενώ τα υπόλοιπα πέντε (5) μέλη ορίζονται με πενταε¬ 
τή θητεία. 

Μέλος του Διοικητικού Συμβουλίου θχ οίίίοίο είναι ο εκά- 
στοτε Πρόεδρος του Δημοτικού Διαμερίσματος Ελληνο- 
πύργου. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, μέχρι δύο 
Αντιπροέδρους, Γραμματέα, Αναπληρωτή Γραμματέα 
και Ταμία. 

3. Σε περίπτωση αποποίησης, παραίτησης, έπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε δί- 
μηνο και εκτάκτως όποτε το ζητήσει ο Πρόεδρος ή τέσ¬ 
σερα (4) από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
παρίστανται ή εκπροσωπούνται στις συνεδριάσεις του το 
ήμισυ συν ένα (1) του αριθμού των μελώντου. Μεταξύ των 
παρόντων πρέπει υποχρεωτικά να είναι και ο Πρόεδρος ή 
ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 


Τα πρακτικά υπογράφονται από άλατα μέλη που μετεί¬ 
χαν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 Β.Δ/τος (ΦΕΚ552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Αποφασίζει επί θεμάτων αναπαλαιώσεως και λει¬ 
τουργίας του Αρχοντικού Σύρμου (Ζήγρα) και διορίζει ει¬ 
δικές επιτροπές διαχειρίσεως των επιμέρους τομέων 
δράσεωςτου ιδρύματος. Ενδεικτικά, αναφέρονται η Ειδι¬ 
κή Επιτροπή Διαχειρίσεως Χώρων, Πολιτιστικών Εκδηλώ¬ 
σεων, Συλλογής Παραδοσιακών Αντικειμένων κ.λ.π. 

Οι ανωτέρω ειδικές επιτροπές θα έχουν τη δυνατότητα 
συγχωνεύσεως, εάν αυτό επιτάσσεται από την ανάγκη 
αποτελεσματικότερης λειτουργίας του Ιδρύματος. Ειδι¬ 
κότερα, η Ειδική Επιτροπή Διαχειρίσεως του Αρχοντικού 
Σύρμου (Ζήγρα), η διατήρηση και αξιοποίηση του οποίου 
αποτελεί πρωταρχικό σκοπό του Ιδρύματος, θααποτελεί- 
ται από πέντε (5) τουλάχιστον μέλη. 

Στην Επιτροπή θα μετέχουν υποχρεωτικά: 

1. Ο Πρόεδρος του Δ.Σ. του Ιδρύματος. 

2.0 εκάστοτε Πρόεδροςτου Δημοτικού Διαμερίσματος 
Ελληνοπύργου και 

3. Ο εκάστοτε Εφημέριος του χωριού 

στ) Αποφασίζει περί των χορηγουμένων από το Ίδρυμα 

υποτροφιών και παρακολουθεί την πορεία των υποτρό¬ 
φων. 

ζ) Αποφασίζει την διοργάνωση συνεδρίων, διαλέξεων, 
σεμιναρίων και ημερίδων. 

η) Αιτείται την μετατροπή του παρόντος Οργανισμού 
συμφώνωςπροςτο άρθρο 119Α.Κ. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνουν οι Αντιπρόεδροι και σε περίπτωση απουσίας ή κω- 
λύματοςτούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

ε) Αναπληρώνει τον Πρόεδρο, εφ’ όσον απουσιάζει και 
ο Αντιπρόεδρος. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 


3. Το Γ ραμματέα, όταν απουσιάζει ή κωλύεται, αναπλη¬ 
ρώνει ο αναπληρωτής Γ ραμματέας και εν ελλείψει και αυ¬ 
τού άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ552Α'). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 

τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσηςτων σκοπώντου. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δημοτικό 
Διαμέρισμα Ελληνοπύργου. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομικών ανα¬ 
θέτουμε την δημοσίευση και εκτέλεση του παρόντος δια¬ 
τάγματος. 

Αθήνα, 18 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 
-♦- 

( 2 ) 

Κύρωση του κανονισμού απονομής του καταλειφθέντος 
στο Πανεπιστήμιο Αθηνών ως κεφάλαιο αυτοτελούς 
διαχείρισης κληροδοτήματος με την επωνυμία "Καυ- 
τατζόγλειο Βραβείο". 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 4.11.1931 ιδιόγραφη διαθήκη του Λυσίμαχου 
Καυτατζόγλου που δημοσιεύθηκε και κηρύχθηκε κυρία 
με τη 1002/1932 απόφαση του Πρωτοδικείου Αθηνών. 

2. Την 6240/1980 απόφαση του Εφετείου Αθηνών με την 
οποία ορίστηκε η επωφελέστερη πραγματοποίηση της 
θέλησης του διαθέτη Λυσιμάχου Καυτατζόγλου. 

3. Τις διατάξεις των άρθρων α) 96 και 98 του Α.Ν. 2039/ 
1939, β) 101 του Εισαγωγικού Νόμου του Αστικού Κώδικα 
και γ) 110 του Αστικού Κώδικα. 

4. Την από 20.9.1995 γνωμοδότηση του Συμβουλίου 
Εθνικών Κληροδοτημάτων. 

5. Την 1039386/441/Α0006/21.4.2000 κοινή απόφαση 


του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ571Β'). 

6. Το 18902/3866/2000 έγγραφο του Τμήματος 
Κληρ/τωντου Πανεπιστημίου Αθηνών. 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

Κυρώνουμε τον κανονισμό του τρόπου εκτέλεσης του 
κοινωφελούς σκοπού του κεφαλαίου αυτοτελούς διαχεί¬ 
ρισης με την επωνυμία "Καυτατζόγλειο Βραβείο" που συ- 
νεστήθη υπέρ του Πανεπιστημίου Αθηνών, με την από 
4.11.31 ιδιόγραφη διαθήκη του Λυσίμαχου Καυτατζό¬ 
γλου, η οποία δημοσιεύθηκε και κηρύχθηκε κυρία με την 
1002/1932 απόφαση του Πρωτοδικείου Αθηνών. 

Η περιουσία που αφέθηκε στο Πανεπιστήμιο Αθηνών με 
την παραπάνω διαθήκη του Λυσίμαχου Καυτατζόγλου για 
την εκτέλεση ειδικού κοινωφελούς σκοπού, αποτελεί κε¬ 
φάλαιο αυτοτελούς διαχείρισης, διακεκριμένης της λοι¬ 
πής περιουσίας του, υπάγεται στον έλεγχο και την επο- 
πτεία των Υπουργών Οικονομικών και Εθνικής Παιδείας 
και θρησκευμάτων και διέπεται από τις διατάξεις της πα¬ 
ραπάνω συστατικής πράξης, της 6240/1980 απόφασης 
του Εφετείου Αθηνών, του παρακάτω κανονισμού, του 
Α.Ν. 2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου. 

Ο κανονισμός του κεφαλαίου αυτού αυτοτελούς διαχεί¬ 
ρισης του Πανεπιστημίου Αθηνών, αποτελείται από δέκα 
(10) άρθρα και καταχωρίζεται παρακάτω: 

ΚΑΝΟΝΙΣΜΟΣ 

ΑΠΟΝΟΜΗΣ ΚΑΥΤΑΤΖΟΓΛΕΙΟΥ ΒΡΑΒΕΙΟΥ 
ΑΡΘΡΟ 1 

"Το Καυτατζόγλειο βραβείο" συνεστήθη με την από ιδιό¬ 
γραφη διαθήκη του Λυσιμάχου Καυτατζόγλου, η οποία 
δημοσιεύθηκε και κηρύχθηκε κυρία με τη 1002/1932 από¬ 
φαση του Πρωτοδικείου Αθηνών. Αποτελεί κεφάλαιο αυ¬ 
τοτελούς διαχείρισης, διακεκριμένης της λοιπής περιου¬ 
σίας του Πανεπιστημίου Αθηνών και διέπεται από τις δια¬ 
τάξεις της συστατικής πράξης, της 6240/1980 απόφασης 
του Εφετείου Αθηνών, του παρόντος Κανονισμού, του 
Α.Ν. 2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου αυτού. 

Η Διαχειριστική Επιτροπή (Δ.Ε.) αποτελούμενη από τον 
Κοσμήτορα και τους τρεις Προέδρους των τμημάτων Φι¬ 
λολογίας, Ιστορίας και Αρχαιολογίας καθώς και Φιλοσο¬ 
φίας - Παιδαγωγικής και Ψυχολογίας (Φ.Π.Ψ) και ειδικό¬ 
τερες τριμελείς Επιτροπές βράβευσης (Ε.Β.) οριζόμενες 
από την εποπτεύουσα Διαχειριστική Επιτροπή (Δ.Ε.) είναι 
επιφορτισμένες με την όλη διαδικασία απονομής των 
βραβείων. 

ΑΡΘΡΟ 2 

Το Καυτατζόγλειο βραβείο απονέμεται από τη Φιλοσο¬ 
φική Σχολή του Πανεπιστημίου Αθηνών για βράβευση επι¬ 
στημονικού, έργου "πραγματευομένου περίτης Ιστορίας, 
Φιλοσοφίας, Φιλολογίας, (περιλαμβανομένων και επιστη¬ 
μών άμεσα σχετιζομένων όπως Γλωσσολογία, Ψυχολογία 
κ.α.), Λαογραφίας, Αρχαιολογίας του Αρχαίου, Βυζαντι¬ 
νού, Μεσαιωνικού Ελληνισμού ή Ιστορίας της Νεωτέρας 

Ελληνικής Τέχνης", γραμμένου σε καθαρεύουσα ή απλή 
δημοτική. 

ΑΡΘΡΟ 3 

Προς βράβευση υποβάλλονται επιστημονικά έργα των 
οποίων το περιεχόμενο εμπίπτει στις διατάξεις του άρ¬ 
θρου 2 και ως τέτοια νοούνται τα δημοσιευμένα ήδη επι¬ 
στημονικά έργα που έχουν κυκλοφορήσει μέχρι την εκά- 
στοτε προθεσμία υποβολής των αιτήσεων στην Διαχειρι¬ 
στική Επιτροπή ή όσα υποβάλλονται ύστερα από ειδική 
προκήρυξη. 

ΑΡΘΡΟ 4 

Τα προς βράβευση έργα υποβάλλονται στην Επιτροπή 
βράβευσης είτε προτείνονται από τα μέλη της Επιτροπής 
βράβευσης ή από άλλες προσωπικότητες και ιδία από 
τους Καθηγητές της Φιλοσοφικής Σχολής του Πανεπι¬ 
στημίου Αθηνών, είτε προκρίνονται μετά από προκήρυξη 
διαγωνισμού. 

ΑΡΘΡΟ 5 

Κάθε Επιτροπή βράβευσης του Καυτατζογλείου Βρα¬ 
βείου αποτελείται κατά προτίμηση από τρία μέλη ΔΕΠ 
ανωτέρων (Α και Β) βαθμίδωντης Φιλοσοφικής Σχολής με 
ισάριθμους αναπληρωτές που εκπροσωπούν τις επιστή¬ 
μες της Ιστορίας, Φιλοσοφίας, Φιλολογίας, Λαογραφίας, 
και Αρχαιολογίας του Αρχαίου, Βυζαντινού, Μεσαιωνικού 
Ελληνισμού ή Ιστορίας της Νεωτέρας Ελληνικής Τέχνης. 
Η Διαχειριστική Επιτροπή προεδρεύεται από τον Κοσμή¬ 
τορα ή τον αρχαιότερο Πρόεδρο και διευρυμένη με τους 
Προέδρους των επί μέρους Επιτροπών βράβευσης απο¬ 
φασίζει τελικώς περί χορηγήσεως των βραβείων. Αμοιβή 
για τα μέλη όλων των Επιτροπών θα είναι η εκάστοτε ορι¬ 
ζόμενη. 

ΑΡΘΡΟ 6 

Κάθε επιμέρους Επιτροπή βράβευσης ευρίσκεται σε 
απαρτία όταν είναι παρόντα δύο από τα μέλη. 

ΑΡΘΡΟ 7 

Χρέη Γραμματέα του βραβείου και της Διαχειριστικής 
Επιτροπής Διαχείρισης εκτελεί ο Γραμματέας της Κο¬ 
σμητείας της Φιλοσοφικής Σχολής, ο οποίος και λαμβάνει 
νόμιμη αντιμισθία οριζόμενη από την Διαχειριστική Επι¬ 
τροπή. 

Ο Γ ραμματέας είναι υπεύθυνος για την τήρηση του εν 
γένει αρχείου και των πρακτικών της Διαχειριστικής Επι¬ 
τροπής. 

ΑΡΘΡΟ 8 

Η Διαχειριστική Επιτροπή βραβεύει κατ’ έτος μέχρι πέ¬ 
ντε (5) επιστημονικά έργα με το ποσόν των πεντακοσίων 
χιλιάδων δρχ. (500.000) για κάθε βραβευόμενο έργο. 

Η Διαχ. Επιτροπή δεν υποχρεούται να απονείμει βρα¬ 
βείο εάν δεν κρίνει ότι υπάρχουν κατάλληλα έργα προς 
βράβευση. Κάθε μέλος της Διαχειριστικής Επιτροπής αι¬ 
τιολογεί την ψήφο του. 

ΑΡΘΡΟ 9 

Κατ’ έτος η Διαχειριστική Επιτροπή δημοσιοποιεί την 
πρόθεσή της να απονείμει βραβεία για τα οποία και καλεί 
τους ενδιαφερομένους να υποβάλουν αίτηση και τα έργα 
τους στον Γ ραμματέα της Διαχειριστικής Επιτροπής. 


ΑΡΘΡΟ 10 

Τα αποτελέσματα της βράβευσης κοινοποιούνται στον 
Πρύτανη και καθίστανται γνωστά στους βραβευομένους 
με έγγραφο του Κοσμήτορα της Σχολής. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 18 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 
-Φ- 

ΑΠΟΦΑΣΕΙ Σ 

Αριθ. 408507 (3) 

Αναδιάρθρωση και μετατροπή των αμπελουργικών εκτά¬ 
σεων στην Ελλάδα βάσει του Καν. (Ε.Κ) 1493/99 του 
Συμβουλίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ & 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις, 

α. του άρθρου 22 παρ. 3 του Ν. 992/79 "Περί οργανώ¬ 
σεις των Διοικητικών Υπηρεσιών δια την εφαρμογή της 
Συνθήκης Προσχώρησης της Ελλάδος εις τας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων" (ΦΕΚ 280Α/21.12.1979). 

β. του άρθρου 1 παρ. 1,2, 3του Ν. 1338/83 "Εφαρμογή 
του Κοινοτικού Δικαίου" (ΦΕΚ34Α/17.3.1983), όπως τρο¬ 
ποποιήθηκε και συμπληρώθηκε με το άρθρο 6 του Ν. 
1440/1984 "Συμμετοχή της Ελλάδος στο Κεφάλαιο, στα 
αποθέματα και στις προβλέψεις της Ευρωπαϊκής Τράπε¬ 
ζας επενδύσεων στο Κεφάλαιο της Ευρωπαϊκής Κοινότη¬ 
τας, Άνθρακας και Χάλυβος του Οργανισμού ΕΥΡΑΤΟΜ" 
(ΦΕΚ 70/Α/21.5.1984) και του άρθρου 65 του Ν. 1892/90 
(Α 101). 

γ. το Ν.Δ. 243/96 "Περί βελτιώσεως και προστασίας της 
αμπελουργικής παραγωγής", όπως τροποποιήθηκε με το 
Ν. 427/75 "Περί αντικαταστάσεως συμπληρώσεως και κα- 
ταργήσεως ενίων Διατάξεων του Ν.Δ. 243/69" και ιδιαίτε¬ 
ρα τις Διατάξεις του άρθρου 1 αυτού. 

2. Τους Καν. (ΕΚ): 

α. 1493/1999 του Συμβουλίου "(Ε 179/14.7.1999) "Για 
την Κοινή Οργάνωση της Αγοράς" και ειδικότερα το Κεφ. 
III "Αναδιάρθρωση και Μετατροπή", άρθρα 11-15 και 75 
αυτού. 

β. 1227/2000 της Επιτροπής 31ης Μάΐου 2000 "Περί κα¬ 
θορισμού λεπτομερών κανόνων εφαρμογήςτου Καν. (ΕΚ) 
1493/1999 του Συμβουλίου και ειδικότερα το Κεφάλαιο IV 
"Αναδιάρθρωση και Μετατροπή", άρθρα 12-18 αυτού. 

γ. 2729/2000 της Επιτροπής "Για τις λεπτομέρειες 
εφαρμογής σχετικά με τους ελέγχους στον αμπελοοϊνικό 
τομέα". 

3. Την απόφαση της Ευρωπαϊκής Επιτροπής "Περί κα¬ 
θορισμού ενδεικτικής κατανομής, ως προς ορισμένο 

αριθμό εκταρίων, ανά κράτος μέλος των κονδυλίων που 
χορηγούνται για την αναδιάρθρωση και μετατροπή αμπε¬ 
λώνων βάσει του κανονισμού (ΕΚ) αριθμ. 1493/1999 του 
Συμβουλίου, για την εμπορική περίοδο 2001/2002. 

4. Την οδηγία 85/148 της ΕΟΚ, Ε 56/1985 που αφορά τον 
κοινοτικό κατάλογο των μειονεκτικών γεωργικών περιο¬ 
χών της Ελλάδος. 

5. Το Νόμο 2367/98/(ΦΕΚ 200/27.10.98) "Σύσταση Ορ¬ 
γανισμού Πιστοποίησης Επίβλεψης Γεωργικών Προϊό¬ 
ντων". 

6. Την αριθμ. 406493/12.12.2000 απόφαση "Περίτης κα¬ 
τάταξης των ποικιλιών αμπέλου σε Εθνικό Επίπεδο". 

7. Την αριθμ. 375769/22.6.2001 "Περίτης απογραφής 
του αμπελουργικού δυναμικού παραγωγής - ετήσιες Δη¬ 
λώσεις Εσοδείας, Παραγωγής και Αποθεμάτων". 

8. Την αριθμ. 375770/22.6.2001 "Περίτης απαγόρευσης 
φύτευσης νέων αμπελώνων, Αναδιάρθρωση και Μετα¬ 
τροπή, Οριστική Εγκατάλειψη αμπελώνων και άλλες δια¬ 
τάξεις". 

9. Την αριθμ. 353001/13.4.2000 απόφαση Πρωθυπουρ¬ 
γού και Υπουργού Γεωργίας "Ανάθεση αρμοδιοτήτων 
στους Υφυπουργούς Γεωργίας". 

10. Την εισήγηση της ομάδας που συγκροτήθηκε με την 
αριθμ. 371353/16.5.2001 απόφαση του Υπ. Γεωργίας. 

11. Το άρθρο 29 Ατού Ν. 1558/1985 (Α 137) όπως προ¬ 
στέθηκε με το άρθρο 27 του Ν. 2081/1992 (Α 154) και 
όπως αντικαταστάθηκε από το άρθρο 1 παρ. 2α του Ν. 
2469/1997 (Α 38). 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

13. Την αριθμ. πρωτ. ΔΙΔΚ/Φ 1/2/11187/12.5.2000 (ΦΕΚ 
630/Β/12.5.2000) κοινή απόφαση του Πρωθυπουργού και 
της Υπουργού ΕΣΔΔΑ "Ανάθεση αρμοδιοτήτων στους 
Υφυπουργούς ΕΣΔΔΑ Λεωνίδα Τζανή και Κων/νο Καϊσερ- 
λή", αποφασίζουμε: 

Καθορίζουμε την διαδικασία, τους όρους, τις προϋπο¬ 
θέσεις και τις λεπτομέρειες εφαρμογής, για την ένταξη 
και τον τρόπο πληρωμής των δικαιούχων στο πρόγραμμα 
"Αναδιάρθρωση και μετατροπή των αμπελουργικών εκτά¬ 
σεων στην Ελλάδα", σύμφωνα με τον Καν. (ΕΚ) 1493/99 
του Συμβουλίου "Γιατην κοινή οργάνωση της αμπελοοινι- 
κής αγοράς" και τους σε εφαρμογή αυτού εκδοθέντες κα¬ 
νονισμούς και αποφάσεις της Ευρωπαϊκής Επιτροπής. 

ΆΡΘΡΟ 1 

ΣΥΝΟΛΙΚΗ ΕΚΤΑΣΗ ΥΨΟΣ ΚΟΝΔΥΛΙΩΝ 

Η καταβολή οικονομικών ενισχύσεων στο πρόγραμμα 
"Αναδιάρθρωση και Μετατροπή των αμπελουργικών 
εκτάσεων στην Ελλάδα", στους κατόχους αμπελουργι¬ 
κών εκμεταλλεύσεων πραγματοποιείται, με τους όρους 
που καθορίζονται στην παρούσα απόφαση για συνολική 
έκταση 10.280 στρεμμάτων και για συνολικό ποσό 
7.323.000 ΕΥΡΩ για την εμπορική περίοδο 2001 -2002. Για 
τις επόμενες περιόδους η έκταση και το ύψος των κονδυ¬ 
λίων θα καθορίζονται απάτην Ευρωπαϊκή Επιτροπή σύμ¬ 
φωνα με τις ισχύουσες κοινοτικές διατάξεις, μετά από αί¬ 
τημα της χώρας. 

Σύμφωνα με τα αιτήματα των φορέων και την τελική 
έγκριση που μας έγινε από την Ευρωπαϊκή Επιτροπή κα¬ 
τανέμουμε 8.380 στρ. στην ΚΕΟΣΟΕ και 1.900 στρ. στο 
ΣΕΟ για την περίοδο 2001-2002. 


ΆΡΘΡΟ 2 

ΠΕΡΙΟΔΟΣ ΕΦΑΡΜΟΓΗΣ - ΥΠΟΒΟΛΗ ΠΡΟΓΡΑΜΜΑΤΩΝ 
ΑΝΑΔΙΑΡΘΡΩΣΗΣ ΚΑΙ ΜΕΤΑΤΡΟΠΗΣ - 
ΥΠΕΥΘΥΝΟΣ ΦΟΡΕΑΣ 

1. Η περίοδος εφαρμογής του προγράμματος αναδιάρ¬ 
θρωσης και μετατροπής των αμπελουργικών εκτάσεων 
στην Ελλάδα αρχίζει την αμπελουργική περίοδο 2001- 
2002 και λήγει την αμπελουργική περίοδο 2005-2006. 

2. Πρόσβαση στο σύστημα αναδιάρθρωσης και μετα¬ 
τροπής και για τις δράσεις που αναφέρονται στο άρθρο 3 
παρ. 2 της απόφασης έχουν οι κάτοχοι αμπελουργικών 
εκτάσεων που διατηρούν, στοιχειοθετούν ή αποκτούν δι¬ 
καίωμα για το σκοπό αυτό από την αμπελουργική περίο¬ 
δο 1998-1999 και εντεύθεν. 

3. Κατά την έννοια εφαρμογής των μέτρων της κοινής 
οργάνωσης της αμπελοοινικής αγοράς η αμπελουργική 
περίοδος αρχίζει την ΙηΑυγούστου κάθε έτους και λήγει 
την 31 Ιουλίου του επόμενου έτους και το οικονομικό έτος 
αρχίζει την 16 Οκτωβρίου κάθε έτους και λήγει την 15 
Οκτωβρίου του επόμενου έτους. 

4. Τα σχέδια αναδιάρθρωσης και μετατροπής στο σύ¬ 
νολο της χώρας καταρτίζονται κατά Νομό, Νησί, Περιφέ¬ 
ρεια και Δ/νση Αγροτικής Ανάπτυξης / Γεωργίας για την 
περίοδο 2001-2006 και περιλαμβάνουν τουλάχιστον: 

• Τις εκτάσεις της αναδιάρθρωσης και μετατροπής κα¬ 
θώς και τις ποικιλίες, προ και μετά την εφαρμογή του σχε¬ 
δίου 

• Το χρονοδιάγραμμα υλοποίησης σχεδίου 

• Το κοστολόγιο των επιμέρους δράσεων 

• Τον προϋπολογισμό 

• Τους στόχους του προγράμματος (συσχέτιση με την 
αγορά και το προσδοκώμενο αποτέλεσμα μετά την εφαρ¬ 
μογή) και 

• Κάθε άλλο στοιχείο χρήσιμο για την αξιολόγηση του 
σχεδίου 

5. Δικαίωμα υποβολής σχεδίων έχουν η ΕΔΟΑΟ, η ΚΕ¬ 
ΟΣΟΕ, και ο ΣΕΟ με τις Περιφερειακές τους Οργανώσεις 
και οι Νομαρχιακές Αυτοδιοικήσεις της χώρας. 

6. Ελάχιστη έκταση προγράμματος αναδιάρθρωσης και 
μετατροπής κατά Περιφέρεια ορίζεται η έκταση των 500 
στρεμμάτων πλην των νησιωτικών περιοχών όπου η έκτα¬ 
ση μπορεί να είναι 50% μικρότερη. 

7. Ελάχιστη έκταση επιμέρους σχεδίων αναδιάρθρω¬ 
σης και μετατροπής εντός της Περιφέρειας ορίζεται η 
έκταση των 20 στρεμμάτων, εκτός των νησιωτικών περιο¬ 
χών όπου η έκταση μπορεί να είναι έως και 50% μικρότε¬ 
ρη. 

8. Τα σχέδια υποβάλλονται συγχρόνως στη Δ/νση ΠΑΠ 
Δενδροκηπευτικής του Υπουργείου Γεωργίας και στις 
επιμέρους Δ/νσεις Αγροτικής Ανάπτυξης/Γεωργίας και 
εγκρίνονται μέχρι 15/10 για κάθε αμπελουργική περίοδο. 

9. Οι ενδεχόμενες τροποποιήσεις των σχεδίων όπως 
προβλέπονται στο άρθρο 16 του Καν. 1227/2000 ανακοι¬ 
νώνονται στην αρμόδια Δ/νση Υπουργείου Γεωργίας το 
αργότερο μέχρι 30 Νοεμβρίου. 

10. Η έγκριση των προγραμμάτων από το Υπουργείο Γ ε¬ 
ωργίας πραγματοποιείται με βασικά κριτήρια την πληρό¬ 
τητα και εγκυρότητα των περιλαμβανομένων στοιχείων, 
το κατά πόσο αυτά είναι προσαρμοσμένα στους στόχους 
του προγράμματος καθώς και την δυνατότητα της τεχνι¬ 
κής και διοικητικής στήριξής τους κατά την πορεία υλο¬ 
ποίησης του προγράμματος. 

11. Φορέας υλοποίησης του προγράμματος είναι το 
Υπουργείο Γεωργίας Δ/νση ΠΑΠ Δενδροκηπευτικής Τμή¬ 
μα Αμπέλου και Ξηρών Καρπών σε συνεργασία με την 
ΚΕΟΣΟΕ και τον ΣΕΟ, με κατανομή έκτασης 8.380 στρ. 
για την ΚΕΟΣΟΕ και 1900 στρ.γιατο ΣΕΟ. 

ΆΡΘΡΟ 3 

ΣΤΟΧΟΣ ΠΡΟΓΡΑΜΜΑΤΟΣ - ΔΡΑΣΕΙΣ 

1. Στόχος προγράμματος είναι η προσαρμογή της πα¬ 
ραγωγής των προϊόντων του Τίτλου I, άρθρο 1 του Καν. 
(ΕΚ) 1493/1999 στην ζήτηση της αγοράς. 

2. Το πρόγραμμα καλύπτει ένα ή περισσότερα από τα 
ακόλουθα μέτρα: 

α. την ποικιλιακή μετατροπή των αμπελώνων, συμπερι¬ 
λαμβανομένου και του επανεμβολιασμού. 

β. την εκρίζωση και επαναφύτευση των αμπελώνων. 

γ. τις βελτιώσεις των τεχνικών διαχείρισης των αμπελώ¬ 
νων που συνδέονται με το στόχο του προγράμματος. 

3. Το πρόγραμμα αναδιάρθρωσης και μετατροπής δεν 
καλύπτει την κανονική ανανέωση των αμπελώνων που 
προσεγγίζουν το τέλος της φυσικής τους ζωής. Ως κανο¬ 
νική ανανέωση των αμπελώνων που προσεγγίζουν το τέ¬ 
λος της φυσικής τους ζωής, νοείται η αναφύτευση του ίδι¬ 
ου τμήματος γης με την ίδια ποικιλία βάσει του ίδιου συ¬ 
στήματος αμπελοκαλλιέργειας. 

ΆΡΘΡΟ 4 

ΟΙΚΟΝΟΜΙΚΕΣ ΕΝΙΣΧΥΣΕΙΣ 
ΚΟΙΝΟΤΙΚΗ ΣΥΜΒΟΛΗ ΣΤΟ ΚΟΣΤΟΣ ΑΝΑΔΙΑΡΘΡΩΣΗΣ 

1. Εγκρίνονται οικονομικές ενισχύσεις για την εφαρμο¬ 
γή του προγράμματος αναδιάρθρωσης και μετατροπής 
των αμπελώνων για τα εξής μέτρα: 

α. για την εκρίζωση και επαναφύτευση αμπελώνων, συ- 
μπεριλαμβανομένης και της γεωγραφικής επανατοποθέ¬ 
τησής τους για λόγους ποιοτικής βελτίωσης, χωρίς αλλα¬ 
γή ποικιλίας 

β. για την ποικιλιακή μετατροπή των αμπελώνων συμπε¬ 
ριλαμβανομένου και του επανεμβολιασμού. 

γ. για την απώλεια εισοδήματος των αμπελουργικών 
εκτάσεων που εκριζώθηκαν ή επανεμβολιάστηκαν. 

δ. για την βελτίωση των τεχνικών διαχείρισης των αμπε¬ 
λουργικών εκτάσεων. 

2. Το ύψοςτων οικονομικών ενισχύσεων- βάσειτης συμ¬ 
βολής της κοινότητας στο κόστος αναδιάρθρωσης και με¬ 
τατροπής - κατά μέτρο καθορίζεται κατ’ ανώτατο όριο ως 
εξής: 

Οικονομικές ενισχύσεις ανά στρέμμα 

Ορεινές και Νησιωτικές Λοιπές 
Περιοχές Περιοχές 
ΕΥΡΩ ΔΡΧ ΕΥΡΩ ΔΡΧ 

2.1 - Εκρίζωση και επαναφύτευση: 528 ήτοι 180.000 440 ήτοι 150.000 

- Απώλεια εισοδήματος: 235 ήτοι 80.000 205 ήτοι 70.000 

2.2 - Επανεμβολιασμός: 293ήτοι 100.000 235 ήτοι80.000 

- Απώλεια εισοδήματος: 205 ήτοι 70.000 176 ήτοι 60.000 

2.3 - Βελτίωση τεχνικών διαχείρισης: 293 ήτοι 100.000 235 ήτοι 80.000 

Ισοτιμία 1 ΕΥΡΩ= 340,750 δρχ 

3. Οι ανωτέρω οικονομικές ενισχύσεις είναι δυνατόν να 
τροποποιούνται μετά την αξιολόγηση των αιτήσεων και 
την κατανομή των εκτάσεων στους αιτούντες πάντα εντός 
των ορίων των προβλεπομένων κονδυλίων από την Ευρω¬ 
παϊκή Επιτροπή. 

4. Οικονομική ενίσχυση για την εκρίζωση και επαναφύ¬ 


τευση των αμπελώνων χορηγείται σε δύο δόσεις, η πρώ¬ 
τη των οποίων αντιπροσωπεύει το 60% και η δεύτερη το 
40% της συνολικής οικονομικής ενίσχυσης. Η οικονομική 
ενίσχυση για την απώλεια εισοδήματος χορηγείται εφά¬ 
παξ. 

5. Οι οικονομικές ενισχύσεις 2.1 και 2.3 μπορούν να χο¬ 
ρηγηθούν αθροιστικά για την ίδια αμπελουργική εκμε¬ 
τάλλευση ή για το ίδιο αμπελοτεμάχιο υπό προϋποθέσεις 
που θα καθοριστούν στο πρόγραμμα. 

6. Η οικονομική ενίσχυση 2.2 είναι δυνατό να χορηγείται 
μόνη της. 

7. Η οικονομική ενίσχυση 2.3 είναι δυνατό να χορηγείται 
και μόνη της. 

8. Στην περίπτωση του μέτρου 2.1 επιτρέπεται η συνύ¬ 
παρξη παλαιών και νέων αμπελώνων για διάστημα τριών 
(3) αμπελουργικών περιόδων αρχής γενομένης από την 
επόμενη αμπελουργική περίοδο της ημερομηνίας κατά¬ 
θεσης της αίτησης για ένταξη στο πρόγραμμα, μετηνεπι- 
φύλαξη του τίτλου II, Κεφ. I του Καν. (ΕΚ) 1493/99 και στην 
περίπτωση αυτή δεν χορηγείται η ενίσχυση της απώλειας 
εισοδήματος. 

Προκειμένου για τους παλαιούς αμπελώνες στο πρό¬ 
γραμμα καθορίζονται η έκτασή τους, οι ποικιλίες, η από¬ 
δοσή τους και λοιπά στοιχεία προκειμένου να εφαρμοστεί 
το μέτρο αυτό. 

9. Οι οικονομικές ενισχύσεις καταβάλλονται μετά την πι¬ 
στοποίηση της εκτέλεσης κάθε μέτρου. 

Ωστόσο χορηγούνται οικονομικές ενισχύσεις πριν από 
την εκτέλεση συγκεκριμένου μέτρου υπό τον όρο ότι: 

• έχει ξεκινήσει η εκτέλεσή του 

• ο παραγωγός έχει καταθέσει εγγύηση που αντιστοι¬ 
χεί στο 120% του ποσού της οικονομικής ενίσχυσης για το 
εν λόγω μέτρο 

• ο συγκεκριμένος παραγωγός έχει εκτελέσει άλλο μέ¬ 
τρο του προγράμματος και για το οποίο μέτρο έχει προη¬ 
γουμένως εισπράξει την σχετική προκαταβολή. 

10. Σε περίπτωση κατάθεσης εγγύησης και καταβολής 
οικονομικών ενισχύσεων προκαταβολικά, ο παραγωγός 
έχει υποχρέωση να ολοκληρώσει την δραστηριότητα για 
την οποία του χορηγήθηκαν οι εν λόγω οικονομικές ενι¬ 
σχύσεις εντός περιόδου δυο (2) ετών από την πληρωμή 
της προκαταβολής. 

11. Σε περίπτωση που όλα τα μέτρα σε μια εκμετάλλευ¬ 
ση, όπως προβλέπεται στο σχέδιο, δεν έχουν εκτελεστεί 
εντός των καθορισμένων προθεσμιών κατ’ εφαρμογή του 
άρθρου 13 στοιχείο βτου Καν. 1227/2000 ο παραγωγός 
επιστρέφει το σύνολο της χορηγηθείσας στήριξης βάσει 
του σχεδίου σχετικά με την υπόψη εκμετάλλευση. 

Ωστόσο, εφόσον έχει εκτελεστεί πάνω από το 80% των 
μέτρων αυτών εντός των προθεσμιών, τότε η επιστροφή 
είναι ίση με το διπλάσιο της συμπληρωματικής στήριξης η 
οποία έπρεπε να έχει χορηγηθεί για την ολοκλήρωση 
όλων των μέτρων του σχεδίου. 

ΆΡΘΡΟ 5 

ΣΥΜΜΕΤΟΧΗ ΚΟΙΝΟΤΗΤΑΣ - 
ΙΔΙΑ ΣΥΜΜΕΤΟΧΗ ΤΩΝ ΠΑΡΑΓΩΓΩΝ 

1. Η συμβολή της Κοινότητας στις δαπάνες που συνδέ¬ 
ονται με την αναδιάρθρωση και μετατροπή του προηγού¬ 
μενου άρθρου καλύπτεται από το Ευρωπαϊκό Γεωργικό 
Ταμείο Προσανατολισμού και Εγγυήσεων, Τμήμα Εγγυή¬ 
σεων. 

2. Η διαφορά που προκύπτει μεταξύ των πραγματικών 
δαπανών και των οικονομικών ενισχύσεων κατά δραστη¬ 
ριότητα (Κοινοτική συνδρομή), θα καλυφθεί από ιδία συμ¬ 
μετοχή των παραγωγών. 

3. Η Ελλάδα δεν συμμετέχει στην χρηματοδότηση του 
προγράμματος αναδιάρθρωσης και μετατροπής. 

4. Το συνολικό ύψος των κονδυλίωντου άρθρου 1 είναι 
δυνατόν να χρησιμοποιηθεί για αναδιάρθρωση και μετα¬ 
τροπή μεγαλύτερων εκτάσεων από τις προγραμματισθεί- 
σες εφόσον διαπιστωθεί μεγαλύτερο ενδιαφέρον από τους 
παραγωγούς. Στην περίπτωση αυτή μπορεί να χρησιμοποι¬ 
ηθούν Εθνικές πιστώσεις για να συμπληρωθεί το μειωμένο 
ποσό ανά στρέμμα ώστε να εξισωθεί με το αρχικό ανώτατο 
όριο ανά στρέμμα της Κοινοτικής χρηματοδότησης. 

5. Εφόσον προκύψει τέτοια ανάγκη με όμοια προς τη 
παρούσα κοινή απόφαση θα καθοριστούν οι όροι οι προ¬ 
ϋποθέσεις καθώς και το ύψος των οικονομικών ενισχύσε¬ 
ων που συμπληρωματικά θα χορηγηθούν για τη στήριξη 
του προγράμματος. 

ΆΡΘΡΟ 6 

ΔΙΚΑΙΟΥΧΟΙ ΟΙΚΟΝΟΜΙΚΩΝ ΕΝΙΣΧΥΣΕΩΝ 

Δικαίωμα ένταξης, μετά από προηγούμενη αίτηση, στο 
πρόγραμμα αναδιάρθρωσης έχουν Φυσικά ή Νομικά πρό¬ 
σωπα, Οινοποιητικές επιχειρήσεις που ασκούν παράλλη¬ 
λα αμπελουργική εκμετάλλευση, Ομάδες παραγωγών και 
Αγροτικές Συνεταιριστικές Οργανώσεις που προβαίνουν 
στην καλλιέργεια οινοποιησίμων ποικιλιών αμπέλου για 
παραγωγή οίνων ν.Ο.Ρ.ΒΌ, Τοπικών Οίνων και Επιτραπέ¬ 
ζιων Οίνων σύμφωνα με την αριθμ. 406493/12.12.2000 
απόφαση με θέμα "ταξινόμηση ποικιλιών αμπέλου" 

Κατά την κατανομή των αμπελουργικών εκτάσεων προς 
αναδιάρθρωση στους αιτούντες, η οποία πραγματοποιεί¬ 
ται σύμφωνα με τα άρθρα 8 και 9 της παρούσας, λαμβά- 
νονται υπόψη κατά προτεραιότητα: 

• οι νέοι αγρότες κάτω των 40 ετών 

• κατά κύριο επάγγελμα αγρότες 

• αναδασμός, συγκέντρωση ιδιοκτησίας, μητρικές φυ¬ 
τείες - κ.λ.π. 

• δράσεις ολοκληρωμένου χαρακτήρα σύμφωνα με το 
σύστημα ολοκληρωμένης διαχείρισης κατά το πρότυπο 
Αρτο 2.1 και 2.2 του ΟΠΕΚΕΠΕ 

• Αγροτικές Συνεταιριστικές Οργανώσεις - Δήμοι/Κοι- 
νότητες 

• οι αμπελουργοί - οινοποιοί 

• Γεωπόνοι 

• λοιπές δραστηριότητες 

Απαραίτητη προϋπόθεση για την υποβολή αίτησης για 
την ένταξη στο πρόγραμμα είναι η προηγούμενη υποβο¬ 
λή των ΔΗΛΩΣΕΩΝ ΑΜΠΕΛΟΚΑΛΛΙΕΡΓΕΙΑΣ και ΕΣΟΔΕΙ¬ 
ΑΣ ΣΤΑΦΥΛΙΩΝ σύμφωνα με την ισχύουσα Εθνική Νομο¬ 
θεσία. Ωστόσο η προϋπόθεση αυτή εφαρμόζεται από την 
αμπελουργική περίοδο 2001-2002 και ως εκ τούτου η 
υποβολή των εν λόγω ΔΗΛΩΣΕΩΝ θα είναι απαραίτητη 
προϋπόθεση για ένταξη στο πρόγραμμα από την περίοδο 
2002-2003. 

ΆΡΘΡΟ 7 

ΚΡΙΤΗΡΙΑ - ΠΡΟΫΠΟΘΕΣΕΙΣ ΕΦΑΡΜΟΓΗΣ ΤΟΥ 
ΠΡΟΓΡΑΜΜΑΤΟΣ ΚΑΙ ΓΕΝΙΚΟΙ ΟΡΟΙ ΕΝΤΑΞΗΣ 

1. Η ελάχιστη έκταση αμπελοτεμαχίου για συμμετοχή 
στο πρόγραμμα καθορίζεται σε 1 στρ. 


2. Η εγκατάσταση της νέας αμπελοφυτείας πραγματο¬ 
ποιείται: 

α. στην ίδια θέση με αυτήν που εκριζώθηκε ή σε διαφο¬ 
ρετική τοποθεσία της ίδιας εκμετάλλευσης και σε έκταση 
ισοδύναμη με αυτήν που εκριζώθηκε. 

β. σύμφωνα με τα σύγχρονα συστήματα αμπελοκαλ¬ 
λιέργειας με υποστύλωση. 

γ. με ελάχιστο αριθμό 250 πρέμνων ανά στρέμμα και για 
τα νησιά του αιγαίου πελάγους 200 πρέμνα. 

δ. με τη χρήση αντιφυλλοξηρικών υποκειμένων αμπέ¬ 
λου για όλη την επικράτεια, εκτός των νήσων Θήρας και 
Θηρασίας, όπου λόγω ειδικών εδαφοκλιματικών συνθη¬ 
κών δεν μπορεί να αναπτυχθεί η Φυλλοξήρα, στα οποία 
μπορούν να χρησιμοποιηθούν αυτόριζα υποκείμενα. 

3. Σε κάθε επιμέρους σχέδιο αναδιάρθρωσης και μετα¬ 
τροπής συμμετέχουν τουλάχιστον δύο (2) κάτοχοι αμπε¬ 
λουργικών εκμεταλλεύσεων με ελάχιστη έκταση αμπελο¬ 
τεμαχίου τουλάχιστον ένα (1) στρέμμα πριν από την ανα¬ 
διάρθρωση και έκταση του αμπελώνα που θα προκύπτει 
μετά την αναδιάρθρωση τουλάχιστον είκοσι (20) στρέμ¬ 
ματα με εξαίρεση τις νησιωτικές περιοχές όπου η προκύ- 
πτουσα έκταση μετά την αναδιάρθρωση είναι τουλάχι¬ 
στον δέκα (10) στρέμματα. 

4. Η προμήθεια των μοσχευμάτων για την αναδιάρθρω¬ 
ση γίνεται σύμφωνα με τις ισχύουσες διατάξεις 

5. Στο πρόγραμμα Αναδιάρθρωσης και Μετατροπής 
εντάσσονται και ποικιλίες διπλής ή τριπλής χρήσης σε πο¬ 
σοστό μέχρι 25% κατ’ έτος επί της συνολικής έκτασης του 
προγράμματος σε κάθε Περιφέρεια υπό την προϋπόθεση 
ότι η παραγωγή των προς αναδιάρθρωση εκτάσεων έχει 
αποδεδειγμένα δοθεί για οινοποίηση τα δύο τελευταία 
χρόνια πριν από την αίτηση αναδιάρθρωσης. 

6. Με την εφαρμογή των σχεδίων αναδιάρθρωσης και 
μετατροπής η προκαλούμενη πιθανώς τροποποίηση του 
δυναμικού των αμπελουργικών εκτάσεων για παραγωγή 
οίνων ν.Ο.Ρ.ΒΌ, Τοπικών και Επιτραπέζιων (κατά Περι¬ 
φέρεια) δεν πρέπει να οδηγεί σε αισθητή αύξηση του δυ¬ 
ναμικού παραγωγής σε επίπεδο χώρας. 

7. Το μέτρο 2.2 του άρθρου 4 της παρούσας (επανεμ- 
βολιασμός) δεν μπορεί να υπερβαίνει το 20% της συνολι¬ 
κής έκτασης του σχεδίου κατά Περιφέρεια. 

8. Τα αντικειμενικά κριτήρια για την ιεράρχηση συμμε¬ 
τοχής στο πρόγραμμα αναδιάρθρωσης είναι κατά προτε¬ 
ραιότητα τα εξής: 

• αμπελώνες που έχουν ενταχθεί στο σύστημα ολοκλη¬ 
ρωμένης διαχείρισης παραγωγής ή με την ένταξη των 
οποίων προκαλείται συγκέντρωση ή αύξηση της ιδιοκτη¬ 
σίας 

• εκτάσεις για παραγωγή οίνων ν.Ο.Ρ.ΒΌ. 

• εκτάσεις για παραγωγή Τοπικών Οίνων 

• εκτάσεις για παραγωγή Επιτραπέζιων Οίνων 

• εκτάσεις Διπλής ή Τριπλής χρήσης. 

9. Η αναδιάρθρωση και μετατροπή πραγματοποιείται 
με τις συνιστώμενες και επιτρεπόμενες ποικιλίες κατά ζώ¬ 
νη παραγωγής οίνων ν.Ο.Ρ.ΒΌ. και Τοπικών Οίνων κα¬ 
θώς και Επιτραπέζιων Οίνων. 

10. Κατά την σύνταξη του προγράμματος λαμβάνεται μέ¬ 
ριμνα ώστε μετά την αναδιάρθρωση οι στρεμματικές απο¬ 
δόσεις των αμπελώνων για παραγωγή οίνων ν.Ο.Ρ.ΒΌ. και 
ΤοπικώνΟίνων να είναι σύμφωνες με τις ισχύουσες εθνικές 
διατάξεις για δε τους Επιτραπέζιους Οίνους να μην ξεπερ¬ 
νούν το μέσο όρο παραγωγής της περιοχής πριν από την 
αναδιάρθρωση. 




20294 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επιπλέον για τους αμπελώνες των ζωνών παραγωγής 
ν.Ο.Ρ.ΠΌ. και Τοπικών Οίνων θα πρέπει να γίνεται σεβα¬ 
στή η ποικιλιακή σύνθεση και τα ποσοστά συμμετοχής 
των ποικιλιών, συνεκτιμώντας την δυνατότητα βελτίωσης 
της ποιότητας των παραγομένων οίνων και της εμπορικής 
αξίας αυτών. 

11. Κάθε μέτρο που προβλέπεται σε κάθε σχέδιο ανα¬ 
διάρθρωσης και μετατροπής ολοκληρώνεται το πολύ 
εντός πέντε (5) αμπελουργικών περιόδων αρχής γενομέ- 
νης από την αμπελουργική περίοδο υποβολής της αίτη¬ 
σης για ένταξη στο πρόγραμμα. 

ΆΡΘΡΟ 8 

ΚΑΤΑΝΟΜΗ ΕΚΤΑΣΕΩΝ ΚΑΤΑ ΠΕΡΙΦΕΡΕΙΑ 

1. Η οριστική κατανομή των προς αναδιάρθρωση και με¬ 
τατροπή αμπελουργικών εκτάσεων στην κάθε Δ/νση 
Αγροτικής Ανάπτυξης / Γεωργίας πραγματοποιείται από 
την Κεντρική Επιτροπή Συντονισμού του Προγράμματος 
του Υπουργείου Γεωργίας μετά από εισήγηση της Περι¬ 
φέρειας λαμβάνοντας υπόψη τα εξής κριτήρια: 

• τη δυναμική των ποικιλιών με στόχο την ποιοτική βελ¬ 
τίωση και την αναβάθμιση των σινικών προϊόντων 

• τη βιωσιμότητα καιτο μέγεθος της αμπελουργικής εκ¬ 
μετάλλευσης. 

• τις προς αναδιάρθρωση εκτάσεις που βρίσκονται στις 
ορεινές και νησιωτικές περιοχές 

• τις ζημιές που έχουν υποστεί από θεομηνίες ή και δυ¬ 
σμενείς καιρικές συνθήκες και πυρκαγιές 

• να μην έχουμε αύξηση των αποδόσεων και ως εκ τού¬ 
του της παραγωγής σε σύνολο χώρας 

• όπως αυτά έχουν καθοριστεί στο Παράρτημα III "Αμπε¬ 
λουργικές Ζώνες" και στο Παράρτημα VI "ν.Ο.Ρ.ΠΌ" του 
Καν. (ΕΚ) 1493/1999. 

2. Ανάλογα με την υποβολή αιτήσεων εκδήλωσης εν¬ 
διαφέροντος είναι δυνατόν να μεταφέρονται εκτάσεις 
προς αναδιάρθρωση και μετατροπή από Νομό σε Νομό 
εντός της ίδιας Περιφέρειας ή και από Περιφέρεια σε Πε¬ 
ριφέρεια., μετά από εισήγησή τους προς την Κεντρική 
Επιτροπή συντονισμού του προγράμματος του Υπουρ¬ 
γείου Γεωργίας. 

ΆΡΘΡΟ 9 

ΝΟΜΑΡΧΙΑΚΗ ΟΜΑΔΑ ΣΤΗΡΙΞΗΣ ΤΟΥ ΠΡΟΓΡΑΜΜΑΤΟΣ 

Σε επίπεδο Νομαρχίας συστήνεται και συγκροτείται Νο¬ 
μαρχιακή Ομάδα Στήριξης του προγράμματος η οποία εί¬ 
ναι τριμελής και αποτελείται από ένα (1) εκπρόσωπο της 
Νομαρχιακής Αυτοδιοίκησης, ως Πρόεδρο και από δυο 
(2) εκπροσώπους της Εθνικής Διεπαγγελματικής Οργά¬ 
νωσης Αμπέλου και Οίνου (ΕΔΟΑΟ). 

ΆΡΘΡΟ 10 

ΚΕΝΤΡΙΚΗ ΕΠΙΤΡΟΠΗ 
ΣΥΝΤΟΝΙΣΜΟΥ ΤΟΥ ΠΡΟΓΡΑΜΜΑΤΟΣ 

Σε επίπεδο κεντρικής υπηρεσίας συστήνεται και συ¬ 
γκροτείται Κεντρική Επιτροπή Συντονισμού του Προ¬ 
γράμματος η οποία αποτελείται από τον Υφυπουργό Γε¬ 
ωργίας, ως Πρόεδρο, τον Γενικό Δ/ντή Φυτικής Παραγω¬ 
γής, τον Τμηματάρχη του Τμήματος Αμπέλου και Ξηρών 
Καρπών και τέσσερις (4) εκπροσώπους της ΕΔΟΑΟ. 

Η επιστημονική στήριξη της Επιτροπής πραγματοποιεί¬ 
ται από το ΕΘΙΑΓΕ και τα Πανεπιστήμια Αθηνών και Θεσ¬ 
σαλονίκης 


ΆΡΘΡΟ 11 

ΥΠΟΒΟΛΗ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ - 
ΣΥΝΤΑΞΗ ΚΑΤΑΣΤΑΣΕΩΝ 

1. Οι αιτήσεις των ενδιαφερομένων για συμμετοχή στο 
πρόγραμμα αναδιάρθρωσης και μετατροπής υποβάλλο¬ 
νται σύμφωνα με το συνημμένο ΥΠΟΔΕΙΓΜΑ στην ΚΕ- 
ΟΣΟΕ, τον ΣΕΟ και τις Περιφερειακές τους Οργανώσεις 
οι οποίες σε συνεργασία με την ΕΔΟΑΟ μεριμνούν: 

α) για την σύνταξη κατάστασης με την κατανομή των 
εκτάσεων κατά αμπελουργική εκμετάλλευση 

β) για την σύνταξή καταλόγου σειράς προτεραιότητας 
αιτούντων σύμφωνα με το άρθρο 7 της παρούσας από¬ 
φασης 

γ) για την σύνταξη κατάστασης στην οποία αναφέρο- 
νται τυχόν αδιάθετες εκτάσεις για μεταφορά 

δ) για την σύνταξη κατάστασης στην οποία αναφέρο- 
νται τυχόν εκτάσεις για επιπλέον κατανομή. 

Στη συνέχεια οι ανωτέρω καταστάσεις διαβιβάζονται 
από τους φορείς στις Δ/νσεις Αγροτικής Ανάπτυξης/Γε¬ 
ωργίας. 

2. Εφόσον δεν υπάρχουν συμπληρωμένες οι καταστά¬ 
σεις γ και δ της προηγουμένης παραγράφου η Νομαρχια¬ 
κή Ομάδα στήριξης του προγράμματος προβαίνει στην 
τελική κατανομή των εκτάσεων κατά Δ/νση Αγροτικής 
Ανάπτυξης/ Γ εωργίας. 

3. Εφόσον υπάρχουν συμπληρωμένες οι καταστάσεις γ 
και δ της προηγουμένης παραγράφου, όλες οι καταστά¬ 
σεις των υποπαραγράφων α, β, γ, δ της προηγουμένης 
παραγράφου διαβιβάζονται στην Κεντρική Επιτροπή Συ¬ 
ντονισμού του Προγράμματος, η οποία μεριμνά για την 
τελική κατανομή των εκτάσεων κατά Δ/νση Αγροτικής 
Ανάπτυξης / Γ εωργίας. 

4. Οι λεπτομέρειες για την εφαρμογή του παρόντος άρ¬ 
θρου και τη διαδικασία ένταξης στο πρόγραμμα αναφέ- 
ρονται στο επόμενο άρθρο. 

ΆΡΘΡΟ 12 

ΔΙΑΔΙΚΑΣΙΑ ΕΝΤΑΞΗΣ ΣΤΟ ΠΡΟΓΡΑΜΜΑ 

1. Αιτήσεις - Δηλώσεις 

Οι Αιτήσεις - Δηλώσεις για ένταξη στο πρόγραμμα υπο¬ 
βάλλονται μέσω της ΚΕΟΣΟΕ, του ΣΕΟ και των Περιφε¬ 
ρειακών τους Οργανώσεων στις κατά τόπους Δ/νσεις 
Αγροτ. Ανάπτυξης/Γεωργίας και στα Γ ραφεία Αγροτικής 
Ανάπτυξης από 1/5 έως 31/7 κάθε χρόνο. Γιατο σκοπό αυ¬ 
τό ανοίγονται ειδικά βιβλία πρωτοκόλλου εφαρμογής του 
προγράμματος για την ευχερέστερη παρακολούθησή 
του. Οι Δ/νσεις Αγροτικής Ανάπτυξης/Γεωργίας ενημε¬ 
ρώνουν την Δ/νση ΠΑΠ Δενδροκηπευτικής κάθε χρόνο 
και για κάθε μέτρο χωριστά, για τον αριθμό των υποβλη- 
θεισών αιτήσεων, τις εκτάσεις κατά ποικιλία το αργότερο 
15 ημέρες μετά την λήξη προθεσμίας υποβολής των αιτή¬ 
σεων. Τα παραπάνω κοινοποιούνται και στον ΟΠΕΚΕΠΕ. 

2. Έλεγχος Αιτήσεων και Εκτάσεων 

Ο έλεγχος των αιτήσεων και των εκτάσεων πραγματο¬ 
ποιείται από 1/8 έως 30/9 κάθε χρόνο από τις Δ/νσεις 
Αγροτ. Ανάπτυξης/Γεωργίας χρησιμοποιώντας της μηχα¬ 
νογραφημένες καταστάσεις με τις πληροφορίες από τις 
ΔΗΛΩΣΕΙΣ ΑΜΠΕΛΟΚΑΛΛΙΕΡΓΕΙΑΣ του προγράμματος 
Αμπελουργικού Μητρώου σε συνδυασμό με επίτόπου με¬ 
ταβάσεις και επιμετρήσειςτων αγροτεμαχίων. Γ ιατο σκο¬ 
πό αυτό συντάσσεται και κρατείται στην Δ/νση Αγροτ. 

Ανάπτυξης/Γεωργίας κατάσταση με τίτλο ΕΛΕΓΧΟΣ ΑΙ¬ 
ΤΗΣΕΩΝ ΚΑΙ ΕΚΤΑΣΗΣ ΠΡΟΓΡΑΜΜΑΤΟΣ ΑΝΑΔΙΑΡ¬ 
ΘΡΩΣΗΣ ΚΑΙ ΜΕΤΑΤΡΟΠΗΣ που περιλαμβάνει: 

• Ημερομηνία και αριθμ. πρωτ. αίτησης 

• Δήμο που βρίσκεται το αμπελοτεμάχιο 

• Κ.Α Αμπελ. Εκμετάλλευσης 

• Κ.Α Αμπελοτεμαχίου 

• Ονοματεπώνυμο αιτούντος και όνομα πατρός ή επω¬ 
νυμία Νομικού Προσώπου 

• Α.Φ.Μ. 

• Μέτρα που αφορούν την αίτηση 

• Έκταση αμπελοτεμαχίου από την αίτηση 

• Έκταση αμπελοτεμαχίου μετά τον έλεγχο: από στοι- 
χείαΑμπελ. Μητρώου και ύστερα από επιτόπια μετάβαση. 

• Ποικιλία πριν και μετά 

• Υπογραφή του αιτούντος, όπου ο αϊτών αναλαμβάνει 
την υποχρέωση να εκριζώσει το αμπελοτεμάχιο του χωρίς 
άλλη ειδοποίηση από 21/10 έως 31/12 του ιδίου έτους 
υποβολής αίτησης καθώς και να τηρήσει τις υποχρεώσεις 
του που απορρέουν από το πρόγραμμα. 

Μετά την συμπλήρωση της κατάστασης της προηγού¬ 
μενης παραγράφου οι Δ/νσεις Αγροτ. Ανάπτυξης / Γεωρ- 
γίας μεριμνούν για τον καθορισμό διαδικασίας ΑΝΑΡ¬ 
ΤΗΣΗΣ και ΥΠΟΒΟΛΗΣ ΕΝΣΤΑΣΕΩΝ, που ολοκληρώνε¬ 
ται από 1-20/10. 

3. Εκρίζωση αμπελοτεμαχίων από 21/10 έως 31/12 

Ύστερα από τις παραπάνω διαδικασίες οι ενδιαφερό¬ 
μενοι, χωρίς άλλη ειδοποίηση από τη Δ/νση Αγροτικής 
Ανάπτυξης/Γεωργίας, προβαίνουν στην εκρίζωση των 
αμπελοτεμαχίων τους από 21/10 έως 31/12 και ενημερώ¬ 
νουν με αίτηση τους τη Δ/νση Αγροτικής Ανάπτυξης/Γε¬ 
ωργίας. 

4. Πιστοποίηση εκρίζωσης - Καταβολή Α' δόσης Ενίσχυ¬ 
σης Αναδιάρθρωσης και Οικονομικής Ενίσχυσης Απώλει¬ 
ας Εισοδήματος 

Η πιστοποίηση της εκρίζωσης πραγματοποιείται από 
1/1 έως 30/4 της επομένης της αίτησης αμπελουργικής 
περιόδου και η καταβολή της Α' δόσης Ενίσχυσης Ανα¬ 
διάρθρωσης και οικονομικής ενίσχυσης απώλειας εισο¬ 
δήματος πραγματοποιείται σταδιακά από 1/3 έως 30/5 
της ίδιας αμπελουργικής περιόδου. 

Μετά το πέρας του επιτόπιου ελέγχου και σταδιακά οι 
Δ/νσεις Αγροτικής Ανάπτυξης/Γεωργίας, λαμβάνοντας 
υπόψη τηνπεριεκτικότητατου εδάφους σε ΟεΟο3 και των 
άλλων τεχνικών χαρακτηριστικών, προβαίνουν στη χορή¬ 
γηση της άδειας ανασύστασης, σύμφωνα με την αριθμ. 
339981/1984 εγκύκλιό μας καθώς και της άδειας προμή¬ 
θειας πολλαπλασιαστικού υλικού. Η εργασία αυτή ολο¬ 
κληρώνεται μέχρι 30 Ιουνίου. 

5. Έλεγχος Φύτευσης - Καταβολή Β' Δόσης Ενίσχυσης 
Αναδιάρθρωσης 

Πριν τη φύτευση ο ενδιαφερόμενος μεριμνά για την 
ανάλυση δείγματος εδάφους για προσβολή από νηματώ¬ 
δεις προκειμένου να καθοριστεί ο ασφαλής χρόνος φύ¬ 
τευσης, (από άποψη προσβολής φυλλοξήρας) το δε απο¬ 
τέλεσμα της ανάλυσης επιδεικνύεται κατάτον έλεγχοτης 
φύτευσης. 

Ο έλεγχος της φύτευσης πραγματοποιείται έως 31/7 
και η καταβολή της Β' Δόσης Ενίσχυσης Αναδιάρθρωσης 
πραγματοποιείται από 1/7 έως 30/9 της μεθεπομένης της 
αίτησης αμπελουργικής περιόδου ώστε να έχει πραγμα¬ 
τοποιηθεί η έκπτυξη των οφθαλμών. 

6. Βελτίωση Τεχνικών Διαχείρισης (Υποστήλωση) 


Η καταβολή της οικονομικής ενίσχυσης για τη δράση 
αυτή είτε είναι μεμονωμένη είτε σε συνδυασμό με κάποια 
άλλη πραγματοποιείται μετά τον έλεγχο ολοκλήρωσής 
της. 

7. Εμβολιασμός - Επανεμβολιασμός 

Με την έκπτυξη των οφθαλμών θα πρέπει το ποσοστό 
επιτυχίας να είναι τουλάχιστον 80% προκειμένου να κα¬ 
ταβληθεί η οικονομική ενίσχυσης άλλως μετά την συ¬ 
μπλήρωση των κενών την επόμενη αμπελουργική περίο¬ 
δο. 

8. Παράταση Ημερομηνιών 

Κατά το πρώτο έτος υποβολής του προγράμματος (πε¬ 
ρίοδος 2001-2002) οι σχετικές ημερομηνίες υποβολής 
των αιτήσεων και των ελέγχων που απαιτούνται, στην πα¬ 
ράγραφο 1 παρατείνονται για τρεις (3) μήνες και στην πα¬ 
ράγραφο 2 παρατείνονται για (2) δυο μήνες. 

9. Προς διευκόλυνση παραθέτουμε ενδεικτικά, χρονο¬ 
διάγραμμα δραστηριοτήτων και ημερομηνίες κατά αμπε¬ 
λουργική περίοδο. 


Αμπελουργική περίοδος 

Δραστηριότητες 

Ημερομηνίες 

2000/2001(1/8/00 -31/7/01) 

Αίτηση 

1/5-31/7 

2001/2002(1/8/01 -31/7/02) 

Έλεγχος αιτήσεων 
& έκτασης 

1/8-30/9 


Ανάρτηση & Υποβολή 1/10-20/10 
ενστάσεων 

Εκρίζωση 21/10-31/12 

Έλεγχος εκρίζωσης 1/1-31/3 

Καταβολή Α’ δόσης 1/4-31/5 

Ενίσχυσης Αναδιάρθρωσης 
και Απώλειας εισοδήματος 

2002/2003 (1/8/02-31/7/03) 

Έλεγχος φύτευσης Έως 31/7 

Καταβολή Β δόσης 1/7-30/9 

Ενίσχυσης αναδιάρθρωσης 


ΆΡΘΡΟ 13 

ΤΡΟΠΟΣ ΠΛΗΡΩΜΗΣ 

Αρμόδιος οργανισμός για την καταβολή των οικονομι¬ 
κών ενισχύσεωντου προγράμματος είναι ο ΟΠΕΚΕΠΕ. 

ΆΡΘΡΟ 14 
ΕΞΟΥΣΙΟΔΟΤΗΣΗ 

Ο Υπουργός Γεωργίας εξουσιοδοτείται όπως δια απο¬ 
φάσεων του καθορίζει: 

α. Τις λεπτομέρειες εφαρμογής για την υλοποίηση του 
προγράμματος αυτού και λαμβάνει όλα τα απαραίτητα 
μέτρα για την απρόσκοπη πορεία εφαρμογής του στα 
πλαίσια της παρούσας απόφασης. 

β. Τις εκτάσεις για αναδιάρθρωση και μετατροπή κα¬ 
θώς και το ύψος των κονδυλίων για κάθε αμπελουργική 
περίοδο σύμφωνα με την ισχύουσα κάθε φορά κοινοτική 
νομοθεσία. 

γ. Την διαδικασία, τα δικαιολογητικά και τον τρόπο κα¬ 
ταβολής των οικονομικών ενισχύσεων που προβλέπονται 
στην παρούσα απόφαση 

ΆΡΘΡΟ 15 
ΑΡΜΟΔΙΑ ΑΡΧΗ 

Αρμόδια αρχή ελέγχου για την τήρηση των κοινοτικών 
ελέγχωντου κεφαλαίου ΙΝ/του Καν. (Ε.Ε.) 1227/2000 "Ανα¬ 
διάρθρωση και μετατροπή" σύμφωνα με το άρθρο 72 του 
Καν. 1493/99 καθώς και γιατηντήρηση των διατάξεωντης 
παρούσας απόφασης, είναι η Δ/νση ΠΑΠ/Δενδροκηπευτι- 

κής Τμήμα Αμπέλου και Ξηρών Καρπών καθώς και οι 
Δ/νσεις Αγροτικής Ανάπτυξης/Γεωργίας των Νομαρχια¬ 
κών Αυτοδιοικήσεων της χώρας. 

ΆΡΘΡΟ 16 

Παράλληλα με τις διατάξεις της παρούσας απόφασης 
έχουν εφαρμογή οι διατάξεις της Εθνικής Νομοθεσίας 
στον αμπελοοινικό τομέα και ειδικότερα τα διατάγματα 
και αποφάσεις για την παραγωγή και παρουσίαση των οί¬ 
νων ν.Θ.Ρ.Β.ϋ. και τοπικών οίνων. 


Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 22 Οκτωβρίου 2001 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΟΙΚΟΝΟΜΙΑΣ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠ. ΓΕΩΡΓΙΑΣ 

ΕΥΑΓΓΕΛΟΣ ΑΡΓΥΡΗΣ 


ημερομηνία 


ΥΠΟΔΕΙΓΜΑ 

ΑΙΤΗΣΗ - ΔΗΛΩΣΗ συμμέτοχης στο πρόνραμμα Αναδιάρθρωσης 

(σύμφωνα με αποφ.) 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ: 

Δ/ΝΣΗ ΓΕΩΡΓΙΑΣ:. 

ΔΗΜΟΣ/ΚΟΙΝΟΤΗΤΑ:. 

Κ.Α ΕΚΜΕΤΑΛΛΕΥΣΗΣ:. 


Ο/Η (Ονοματεπώνυμο ή επωνυμία Νομικού προσώπου).του 

(όνομα πατρός).κάτοικος.με 

ΑΔΤ.και Α.Φ.Μ.σας γνωρίζω ότι επιθυμώ να ενταχθώ στο 

πρόγραμμα αναδιάρθρωσης των αμπελώνων, αναλαμβάνω την υποχρέωση να εκριζώσω 
από 20/10 εώς 31/12 του ιδίου έτους χωρίς άλλη ειδοποίηση από την Δ/νση Γεωργίας και 
δηλώνω ότι θα πραγματοποιήσω τις μετέπειτα δραστηριότητες για την ολοκλήρωση του 
προγράμματος σύμφωνα με τις ισχύουσες αποφάσεις και εγκυκλίους εντός των 
καθορισμένων ημερομηνιών. 


ΣΤΟΙΧΕΙΑ ΠΡΙΝ ΤΗΝ ΑΝΑΔΙΑΡΘΡΩΣΗ 

1° ΑΜΠ/ΧΙΟ 2° ΑΜΠ/ΧΙΟ 3° ΑΜΠ/ΧΙΟ 

Κ.Α ΑΜΠ/ΧΙΟΥ 

ΔΗΜ/ΚΟΙΝ 

ΠΟΙΚΙΛΙΑ 

ΕΚΤΑΣΗ 
(σε στρ.) 

ΤΟΠΟΘΕΣΙΑ 

ΠΟΙΚΙΛΙΑ ΠΟΥ 
ΕΠΙΘΥΜΩ 
ΝΑ ΕΓΚΑΤΑΣΤΗΣΩ 


Ο/Η ΑΙΤ. 


(Υπογραφή-Τηλ. Επικοινωνίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















